Töö sissejuhatus ei tohiks moodustada rohkem kui 10% töö üldmahust. Et sissejuhatus teemakäsitlusega paremini haakuks, korrigeeritakse see tavaliselt töö lõppjärgus. Saate- või eessõna sisaldab ka tänusõnad. Juhul, kui töös esineb ainult üldtuntud lühendeid, pole lühendite loetelu vajalik. Lisad nummerdatakse ja need sisaldavad pikemaid, mitmele leheküljele mahtuvaid tabeleid, graafikuid,  illustreerivaid fotosid, jooniseid, kaarte ja haruldasi dokumente.